Vidar Magnussen

Vidar Magnussen (født 1977) er en norsk skuespiller, komiker og manusforfatter fra Bergen.  

 Bakgrunn og virke 
Han er utdannet ved The Webber Douglas Academy of Dramatic Arts i London (2000–2004). 

Hans første norske teaterrolle var som Jørgen Tesman i Ibsens Hedda Gabler (Riksteatret 2006). Siden har han blant annet hatt roller i Panikk i kulissene (2008), Farlige Forbindelser (2008), Les Misérables (2008), Rett i lommen (2009), Mascarade (2010), Jungelboken (2010) og La Cage aux Folles (2011) på Den Nationale Scene, og Tida og Rommet (2011), Jungelboka (2012), Felix' Fantastiske Orkester (2012), Norge-Brasil (2012) og Hamlet (2014) på Det Norske Teatret.

Magnussen mottok Heddaprisen 2014 i klassen for beste mannlige skuespiller for sin rolle som seremonimesteren i Shockheaded Peter. I 2010 vant han Komiprisen i klassen for årets gjennombrudd for sin opptreden i forestillingen Mascarade på Den Nationale Scene, og han fikk den bergenske Pernillestatuetten 2010 for sin medvirkning i Jungelboken samme sted. Han har hatt flere TV-roller, blant annet i komedie-kortfilmen Plassmangel (2003), og humorserien Halvseint (2007). I 2013 deltok han i underholdningsprogrammet Underholdningsavdelingen og situasjonskomedien Side om side på NRK. I desember 2016 startet NRKs julekalender Snøfall, hvor Magnussen spiller rollen som Ole Winter, julenissens sekretær. Magnussen står bak og spiller hovedrollen i TV-serien Magnus, som hadde premiere på NRK1 i januar 2019. i 2023 stilte han som modell i Portrettmesterskapet.

 TV-deltakelse 
 Spillet (2023)
 71° nord – Norges tøffeste kjendis (2023)
 Maskorama (2025)

 Referanser 

 Eksterne lenker 



Kategori:Vinnere av Heddaprisen
Kategori:Norske skuespillere
Kategori:Norske forfattere
Kategori:Personer fra Bergen kommune